Source: http://reteststk.sk/faq/
Timestamp: 2018-03-20 19:00:49+00:00
Document Index: 16822009

Matched Legal Cases: ['§ 47', '§ 67', '§ 21', '§ 22', '§ 72', '§ 107', '§ 50', '§ 68']

FAQ | STK Bratislava : ReTest - Stanica technickej kontroly
AKÉ DOKLADY JE POTREBNÉ PREDLOŽIŤ PRI PRAVIDELNEJ TK, RESP. EK?
originál osvedčenia o evidencii časť II, ak nebolo vydané, tak originál osvedčenia o evidencii časť I (tieto doklady sú vydávané od 1. júna 2010). Ak ide o doklady vydané k vozidlu v období od 1. marca 2005 do 1. júna 2010, potom originál osvedčenie no evidencii (papierový doklad formátu A4) a pri dokladoch vydaných pred 1. marcom 2005 – originál technického preukazu vozidla.
Ak bolo zadržané osvedčenie o evidencii, treba predložiť potvrdenie o zadržaní osvedčenia o evidencii vydané útvarom Policajného zboru spolu s kópiou príslušného osvedčenia o evidencii alebo technickým preukazom;
originál osvedčenia o evidencii časť II, ak nebolo vydané, tak originál osvedčenia o evidencii časť I (tieto doklady sú vydávané od 1. júna 2010). Ak ide o doklady vydané k vozidlu v období od 1. marca 2005 do 1. júna 2010, potom originál osvedčenia o evidencii (papierový doklad formátu A4) a pri dokladoch vydaných pred 1. marcom 2005 – originál technického preukazu vozidla.
Kategórie malé motocykle dvojkolesové a trojkolesové (L1 a L2) – 4 roky po prvom prihlásení do evidencie a potom periodicky v 4-ročných intervaloch.
Kategórie motocykle (L3, L4), motorové trojkolky (L5), štvorkolky (L6, L7), osobné vozidlá (M1), dodávkové vozidlá do 3 500 kg (N1), prípojné vozidlá do 750 kg (O1) a prípojné vozidlá od 750 kg do 3 500 kg (O2) – 4 roky po prvom prihlásení do evidencie a potom periodicky v 2-ročných lehotách.
Kategórie autobusy (M2, M3), nákladné vozidlá (N2, N3) a prípojné vozidlá do 10 000 kg, resp. nad 10 000 kg (O3, O4) – 1 rok po prvom prihlásení do evidencie a potom periodicky v 1-ročných lehotách. Autobusy kategórie M3 po 8 rokoch od prvého prihlásenia do evidencie periodicky v polročných lehotách.
Kategórie M, N a O používané na zdravotnícku záchrannú službu, banskú záchrannú službu, sanitné vozidlá (vo všetkých prípadoch ak ide o vozidlá s právom prednostnej jazdy), vozidlá používané na poruchovú službu plynárenských zariadení a vozidlá používané na taxislužbu v lehote 1 roka po jeho prvom prihlásení do evidencie a potom periodicky v jednoročných lehotách.
Kategórie kolesové traktory (T) a prípojné vozidlá traktorov (R) – 4 roky po prvom prihlásení do evidencie a potom periodicky v 2-ročných lehotách.
Kategórie L, M, N, O, T a R používané v autoškole ako výcvikové vozidlo v lehote 1 roka po prvom prihlásení do evidencie a potom periodicky v jednoročných lehotách.
Podrobnosti sú uvedené v § 47 Vyhlášky MDPT SR č. 578/2006 Z. z. v znení neskorších predpisov.
Osobné a dodávkové vozidlá (M1 a N1) so zážihovým (benzínovým) motorom s katalyzátorom –4 roky po prvom prihlásení do evidencie a potom periodicky v 2-ročných lehotách.
Kategórie M a N používané na zdravotnícku záchrannú službu, banskú záchrannú službu, sanitné vozidlá (vo všetkých prípadoch ak ide o vozidlá s právom prednostnej jazdy), vozidlá používané na poruchovú službu plynárenských zariadení a vozidlá používané na taxislužbu v lehote 1 roka a potom periodicky v jednoročných lehotách.
Podrobnosti sú uvedené v § 67 Vyhlášky MDPT SR č. 578/2006 Z. z. v znení neskorších predpisov.
AKÉ JE ROZDELENIE VOZIDIEL DO KATEGÓRIÍ?
Niektoré kategórie sa ďalej členia. Podrobnosti sú uvedené v prílohe 1 Zákona 725/2004 Z.z. o podmienkach prevádzky vozidiel v premávke na pozemných komunikáciách.
Novely zákona č. 725/2004 Z.z.
DRUHY TECHNICKÝCH KONTROL (TK) A EMISNÝCH KONTROL (EK):
technickú kontrolu (TK) pravidelnú,
TK pred schválením vozidla jednotlivo vyrobeného, jednotlivo dovezeného alebo jednotlivo prestaveného na premávku na pozemných komunikáciách,
TK zvláštnu,
TK administratívnu,
TK na prepravu nebezpečných vecí (ADR),
TK na vydanie prepravného povolenia (CEMT),
TK opakovanú.
EK sa členia na:
emisnú kontrolu (EK) pravidelnú,
EK zvláštnu,
EK administratívnu.
autolekárnička-
AKÉ SÚ SANKCIE ZA NEPODROBENIE VOZIDLA TECHNICKEJ A EMISNEJ KONTROLE?
Zo strany Policajného zboru:
Zákon NR SR č. 725/2004 Z. z. o podmienkach prevádzky vozidiel v premávke na pozemných komunikáciách
§ 21 Povinnosti prevádzkovateľov vozidiel
sankcia 60 EUR (v zmysle sadzobníka pokút ukladaných v blokovom konaní za priestupky proti bezpečnosti a plynulosti cestnej premávky podľa § 22 zákona SNR č. 372/1990 Zb. o priestupkoch v znení neskorších predpisov, spáchané porušením zákona č. 8/2009 Z. z. o cestnej premávke)
§ 72 zákona NR SR č. 8/2009 Z. z. o cestnej premávke
(1) Policajt je oprávnený zadržať osvedčenie o evidencii časť I alebo časť II alebo evidenčný doklad od vozidla vydaný v cudzine, ak vodič nepreukázal, že vozidlo bolo v ustanovenej lehote podrobené technickej kontrole alebo emisnej kontrole,
Zo strany Obvodného úradu pre cestnú dopravu a pozemné komunikácie:
§ 107 Správne delikty
(2) Pokutu 166 EUR uloží obvodný úrad dopravy tomu, kto
c) nepodrobil vozidlo v ustanovenej lehote technickej kontrole pravidelnej podľa § 50 ods. 1; pokuta sa uloží za každé vozidlo,
d) nepodrobil motorové vozidlo v ustanovenej lehote emisnej kontrole pravidelnej podľa § 68 ods. 1; pokuta sa uloží za každé motorové vozidlo.
Bližšie podrobnosti o sankciách ukladaných obvodným úradom dopravy nájdete v nasledovnom dokumente:
http://www.testek.sk/files/pokuty_prevadzkovatelom_vozidiel_2012.pdf